Mestská   časť   Bratislava  -  Nové  Mesto
__________________________________________________

Materiál na zasadnutie
Miestneho  zastupiteľstva 
dňa: 15. 3. 2013

N á v r h
                                        úpravy rozpočtu na rok 2013
–––––––––––––––––––––––––––––––––––––––––––––––––––––––––––––––––––––––––––––––––––––––––-

Predkladá :                                        				Materiál obsahuje :                                    
Mgr. Rudolf Kusý                              				1. Návrh uznesenia                                 
starosta                                       				

Spracovateľ:                                                               	            Stanovisko právnej
RNDr. Jana Ondrová				                        skupiny:
ved. hosp. a finančného odd.	- nie je potreba právneho    posúdenia           

Na rokovanie prizvať :
RNDr. Janu Ondrovú	
ved. hosp. a finančného odd.

Marec 2013

N á v r h   u z n e s e n i a

Miestne zastupiteľstvo 

s c h v a ľ u j e

úpravu rozpočtu na rok 2013
v celkovej čiastke príjmov vo výške 18 871 616 € a výdavkov vo výške 18 837 307 €

a/ bez pripomienok

b/ s pripomienkami

Dôvodová správa

                  Rozpočet mestskej časti Bratislava – Nové Mesto na rok 2013, ktorý bol schválený uznesením Miestneho zastupiteľstva č.14/09  dňa 11. 12. 2012, po prehodnotení schválených aktivít vyžaduje zmeny, ktoré sú zapracované v predkladanej  úprave rozpočtu mestskej časti Bratislava – Nové Mesto na rok 2013. 
                   V Miestnom zastupiteľstve vo februári tohto roku boli schválené niektoré akcie, ktoré sú už zapracované do predkladaného návrhu úpravy rozpočtu. Ide o tieto akcie:
Uznesením č. 15/13 bolo   schválené navýšenie v časti kapitálových výdavkov vo výške 6 857,62 €  na kúpu pozemku, Uznesením č. 15/17 vo výške 10 000 € na kúpu automobilu, Uznesením č. 15/20 pre EKO – podnik VPS vo výške 29 900 € a Uznesením č. 15/21 na kúpu pozemkov od ISTROCHEM Reality vo výške 46 893 €.
Zapracované sú  tiež zmeny, vyplývajúce z už zistených skutočností a úprav v priebehu januára a februára 2013, realizované rozpočtovými opatreniami starostu mestskej časti, vrátane zmien rozpočtu   vyplývajúcich z preneseného výkonu štátnej správy.
                     Okrem toho sú do predkladaného návrhu úpravy rozpočtu  zapracované všetky navrhované aktivity z poslaneckého návrhu, ktorý bol predložený na rokovanie decembrového miestneho zastupiteľstva, avšak nebol schválený. Ďalej sú do návrhu zapracované zmeny, ktoré postupne vyplynuli z prehodnotenia   schváleného rozpočtu na rok 2013 a požiadaviek na niektoré akcie, vyplývajúce zo stavu opotrebovania majetku, zistených havarijných situácií, ale zároveň i z  kapacitných a  personálnych možností úradu a možností rozpočtu v súlade s dodržaním podmienok Memoranda.  
                   Požiadavky na navýšenie rozpočtu od jednotlivých správcov kapitol, ale hlavne návrhy na zníženie boli prehodnotené, a po zvážení zapracované s ohľadom na Memorandum o spolupráci pri uplatňovaní rozpočtovej politiky orientovanej na zabezpečenie finančnej stability verejného sektora na rok 2013, ktoré podpísal ZMOS s Vládou Slovenskej republiky. V ňom sa ZMOS zaväzuje okrem iného realizovať svoj rozpočet na rok 2013 s úsporou kvantifikovanou v rozsahu cca 5 % osobných výdavkov a 10 % výdavkov na tovary a služby miest  a obcí s počtom obyvateľov nad 2 000 oproti ich schváleným rozpočtom na rok 2012.         V Odporúčaní pre obce k príprave a realizácii ich rozpočtov na rok 2013 v súlade s Memorandom sa uvádza:
1. Východiskovou základňou pre hodnotenie dosiahnutých úspor je obsah schváleného rozpočtu obce , ktorý obec vykázala vo finančných výkazoch k 30. 6. 2012. Zo schváleného objemu všetkých osobných výdavkov a schváleného objemu všetkých výdavkov na tovary a služby k predmetnému dátumu, vrátane preneseného výkonu štátnej správy schváliť a realizovať úsporu v rozsahu 5 % a 	10 %. Takto sa kvantifikuje  suma konsolidácie  pre mestskú časť. Tu však treba uviesť, že treba brať do úvahy, že zvýšenie objemu osobných výdavkov zamestnancov školstva nielen pri prenesenom výkone štátnej správy, ale aj v oblasti originálnych kompetencií musí byť posudzované nad rámec záväzkov vyplývajúcich z Memoranda.    
2. V zmysle Memoranda o spolupráci je potrebné prioritne dosiahnuť úspory v oblasti bežných výdavkov. Nie je však podmienkou, že to musí byť úspora len na osobných výdavkoch a výdavkoch na tovary a služby.
3.  Ak mestská časť nemá možnosť dosiahnuť požadovanú úsporu len v rámci okruhu bežného rozpočtu, môže realizovať úsporu aj v oblasti kapitálových výdavkov. Po prehodnotení  boli znížené kapitálové výdavky, ale aj príjmy z grantov a transferov z dôvodu, že je zrejmé, že v roku 2013 sa budú realizovať iba  projektové dokumentácie na projekty integrovanej stratégie, pričom je predpoklad, že realizácia v prípade úspešnosti stratégie bude až v roku 2014, 2015.
4. V nevyhnutnom prípade môže mestská časť dosiahnuť potrebnú úroveň konsolidácie aj prostredníctvom zvýšenia rozpočtovaných príjmov s podmienkou dôsledného zhodnotenia ich reálneho  dosiahnutia  v roku  2013 so  súčasným prijatím potrebných opatrení na ich splnenie ( osobitne v oblasti kapitálových príjmov). V tomto prípade za daných okolností nie je predpoklad, že by bolo možné využiť túto možnosť. 
5. Bez ohľadu na  to, kde sa rozhodne mestská časť konsolidovať,  mala by pri rozpočte na rok 2013 dodržať zásadu sledovania   zmeny stavu záväzkov - výška  záväzkov  mestskej časti v roku 2013 by mala byť nižšia, maximálne sa rovnať výške pohľadávok. 
6.  V komentári k rozpočtu mestskej časti by mala byť jasne definovaná miera konsolidácie rozpočtu (t.j. výška úspor) a uvedené konsolidačné opatrenia v rozpočte, ktorými sa kvantifikované úspory majú dosiahnuť. 

  V odporúčaní pre obce pre prípravu rozpočtov je uvedené, že vláda zohľadní dopad vyplývajúci z rozhodnutí vlády  vplývajúcich na zvýšenie objemu  osobných výdavkov zamestnancov v samosprávnej pôsobnosti – oblasť školstva na mieru konsolidácie. Akým spôsobom sa uskutoční zohľadnenie, bude dodatočne spresnené. Zvýšenie objemu osobných výdavkov zamestnancov školstva nielen pri prenesenom výkone štátnej správy ale aj v oblasti originálnych kompetencií sa posudzuje nad rámec záväzkov vyplývajúcich z Memoranda .

        V návrhoch na dosiahnutie efektívnejšieho využívania verejných prostriedkov   pri financovaní obcí a dosiahnutí požadovaných úspor v roku 2013 vo všeobecných opatreniach  okrem iného uvádza posilňovanie finančného manažmentu, centralizáciu financovania v obci (mestskej časti), riadenie pohybu financií podľa potreby. Znamená to, že je potrebné prehodnocovať aj výšku finančných prostriedkov pre zriadené organizácie, vrátane škôl a sledovať hospodárnosť vynakladania týchto prostriedkov. 
         V opatreniach v oblasti príjmov  je uvedené hlavne prijímanie opatrení na zvýšenie efektívnosti  výberu daní a poplatkov, konsolidácia príjmov z prenájmu nehnuteľností, v prípade predpokladanej straty zvážiť predaj, prehodnotenie zmlúv a zapracovanie možného zabezpečenia v prípade neplatenia nájmu, zvážiť predaj nevyužívaného majetku, využívanie príjmu z fondov EÚ a iných fondov. 
        Opatrenia týkajúce sa prípadných investičných úverov sa zatiaľ mestskej časti netýkajú, pretože má dostatočné zdroje v Rezervnom fonde. Pri investičných akciách, na ktoré sa budú čerpať práve aj finančné prostriedky z Rezervného fondu, je však potrebné dbať na ich účelné využitie a návratnosť. 
         V oblasti výdavkov sú opatrenia zamerané hlavne na možnosti úspor osobných výdavkov, a to: možnosti percentuálneho zníženia počtu zamestnancov na etapy, čo sa postupne  na Miestnom úrade aj realizuje (je s tým však spojené možné odstupné pri zrušení pracovných miest), kumulovanie náplní na oddeleniach, kde je to možné,  snaha sústrediť rozpočet len na zákonné povinnosti a ostatné výdavky prispôsobiť možnostiam rozpočtu, výdavky v investičnej činnosti prednostne smerovať do oblastí, ktoré prinesú mestskej časti úsporu bežných výdavkov (napr. zatepľovanie budov).
         Je nutné tiež  prehodnotiť priority v oblasti dotačnej politiky. V našej mestskej časti sa poskytujú dotácie hlavne na kurzy korčuľovania detí, lyžiarsky výcvik pre deti zo sociálne slabých rodín, plavecký výcvik a subjekty, ktoré realizujú akcie pre deti (Rodičovské centrum Kramárik). Poskytovanie dotácií iným subjektom je potrebné zvážiť vzhľadom na možnosti rozpočtu, pričom prioritou sú bežné výdavky na zákonné povinnosti. 
         Okrem uvedeného je treba zamerať sa na  možné úspory v oblasti energií – realizovať rokovania s dodávateľmi na centrálne dodávky za celú mestskú časť, vrátane organizácií, prehodnotiť možnosti úspor pri obstarávaní služieb,  dôsledne analyzovať reálne potreby škôl a školských zariadení.   
         V predkladanom návrhu úpravy rozpočtu sú zohľadnené uvedené požiadavky Memoranda a Odporúčania pre obce  pre prípravu rozpočtov na rok 2013. 
          Pri príprave návrhu úpravy rozpočtu na rok 2013 sme v súlade s Memorandom znížili o 5 % výdavky Miestneho úradu na mzdy a osobné výdavky (odvody do poisťovní) oproti výdavkom schváleného rozpočtu, ktorý mestská časť vykázala vo finančných výkazoch    k 30. 6. 2012 . Znamená to pokles o 126 247 €. Zníženie výdavkov Knižnice Nové Mesto je zapracované vo výške 4 000 € a Strediska kultúry vo výške 17 000 €. EKO podnik VPS mal znížený rozpočet o 72 100 €, čo činí 5 % na tovary a služby. Miestny úrad mal okrem toho znížené výdavky na tovary a služby, samozrejme s ohľadom na to, že zníženie je možné len v prípadoch, kde je možnosť nerealizovať plánované aktivity, prípadne ich možno realizovať neskôr (ak budú zvýšené príjmy), avšak zákonom uložené povinnosti mestská časť je povinná plniť  a uzavreté zmluvy, či už na tovary alebo služby  je potrebné tiež dodržať, aby sa mestská časť nestala nedôveryhodným partnerom. Značná časť výdavkov je smerovaná na energie, vodné a stočné, poplatky za zrážkovú vodu a tie nie je možné znižovať, i keď značne zaťažujú rozpočet.    
           Zvýšenie objemu osobných výdavkov zamestnancov školstva nielen pri prenesenom výkone štátnej správy, ale aj v oblasti originálnych kompetencií sa v súlade s Memorandom a Odporúčaním pre obce k príprave rozpočtu na rok 2013  posudzuje nad rámec záväzkov vyplývajúcich z Memoranda.    
           Okrem toho predbežný návrh rozpočtu na prenesené kompetencie ZŠ bol zapracovaný v menšej výške , avšak po oznámení skutočnej výšky dotácie na ZŠ v januári boli pridelené  finančné prostriedky vyššie o cca 200 tis. € z dôvodu nárastu počtu detí. Znamená to, že sme museli v priebehu januára zapracovať úpravu rozpočtu.       
             
            Bežné príjmy sa rovnajú bežným výdavkom vo výške 15 384 864 € .  Oproti upravenému rozpočtu o rozpočtové opatrenia ( zapracované prenesené kompetencie , vrátane škôl v súlade so skutočným stavom - dokladované písomne zo štátu) sa v predkladanom návrhu rozpočtu počíta s poklesom príjmov, ktorý je uvedený v tabuľke a presne špecifikovaný v Komentári k rozpočtu. 
            V časti kapitálových príjmov ( vo výške 990 692 €) je pokles z čiastky 2 905 191 € z dôvodu, že pre ISRMO  sa tento rok budú realizovať iba projektové dokumentácie, pričom realizácia v prípade úspešnosti stratégie sa uskutoční až v roku 2014 - 2015. Vyradené sú teda z rozpočtu projekty ISRMO na rok 2013. Okrem toho nebola schválená Revitalizácia verejného priestranstva Gaštanica, ale sa  mestská časť pokúsi podať upravený projekt znovu na základe výzvy na Ekofond s tým, že v rozpočte je znížená čiastka na kapitálový výdavok  na 150 000 €, pretože tam budú nutné úpravy v súlade s výzvou. To sú hlavné "úbytky príjmov" na kapitálové granty a transfery , celkom zníženie o sumu 1 914 499 €. 
          Do príjmových finančných operácií sú zaradené aj zostatky finančných prostriedkov z minulých rokov vo výške 34 309 €.  Prevody z Rezervného fondu sú vyššie o 134 115 € z dôvodu zapracovania výdavkov, schválených v MZ vo februári tohto roku. 

          Príjmy celkom sú vo výške 18 871 616 €, t.j. plánovaný pokles príjmov je oproti poslednému upravenému rozpočtu o 2 191 174 €.  Plánované výdavky sú 18 837 307 €, t.j. pokles o 2 225 483 €. (rozdiel je 34 309 €, t.j. zostatok prostriedkov z minulého roka vo FO v príjmoch).

          Návrh bol prerokovaný v Miestnej rade dňa 12. 3. 2013, pričom boli navrhnuté úpravy, ktoré sú zapracované do predkladaného materiálu na Miestne zastupiteľstvo. V časti bežných výdavkov je zmena oproti návrhu predkladaného do Miestnej rady v kapitole:
 
Transfery všeobecnej povahy VS:

-	položka bezdomovci bola znížená z 8 000 € na 3 000 €
-	položka pre občianske združenie bola navýšená z 2 000 € na 7 000 €

V časti kapitálových výdavkov sú zapracované úpravy:

-	PD na obnovu ZŠ a MŠ Odborárska navýšenie z 13 500 € na 17 300 €
-	PD DJ Robotnícka – strecha - zníženie položky zo 7 000 € na 2 000 €
-	Doplnenie PD na akciu Vybudovanie dvoch prechodov Račianska – Kukučínova vo výške 8 000 €
-	Vyradenie akcií ISRMO: Revitalizácia VP Rešetkova – Osadná, Revitalizácia VP Ľudové námestie, Rekonštrukcia – obnova bytového domu Odborárska, Rekonštrukcia – Komunitné centrum Ovručská
-	Realizácia - Rekonštrukcia MŠ Pionierska – interiér a detské ihrisko – navýšenie zo 120 000 € na 150 000 €
-	Vybudovanie dvoch prechodov Račianska – Kukučínova vo výške 62 000 €.

Komentár k návrhu úpravy rozpočtu  na rok 2013

V časti bežných výdavkov:

–	Výdavky verejnej správy: navrhuje sa pokles o 267 177 eur. Táto suma obsahuje pokles na verejné obstarávanie o 106 000 eur, navýšenie o 900 eur na audit transparentnosti, navýšenie o 14 940 eur na mzdu zástupkyne starostu, navýšenie o 20 000 eur na dohody mimo pracovného pomeru, pokles o 17 000 eur na správu informačného systému, pokles o 21 771 eur členovia OZ, navýšenie o 2 000 eur členovia OZ – odvody, pokles o 4 000 eur na interné vybavenie - správa úradu, pokles o 30 000 eur na vš. služby - správa úradu, pokles o 126 247 eur na mzdy a odvody pracovníkov MÚ
–	Matrika: – navýšenie o 1 eur – odvod výnosu z úroku z transferu zo ŠR a 387 eur vrátenie nevyčerpaných FP
–	Transfery všeobecnej povahy: - navýšenie o 50 800 eur. Táto suma v sebe obsahuje navýšenie o 1 600 eur Kramárik, o 5 000 eur Novomestská parkovacia spoločnosť, navýšenie o 26 000 eur na lyžiarsky výcvik, navýšenie o 4 000 eur na korčuliarsky výcvik, navýšenie o 3 200 eur na plavecký výcvik, navýšenie o 1 000 eur na dotácie z oblasti životného prostredia a zdravotníctva, navýšenie o 3 000 eur na bezdomovcov, navýšenie o 7 000 eur pre OZ
–	Ekonomická oblasť :
      Výstavba – priesk. a projekt. práce – navýšenie o 9 000 eur – poslanecký návrh
      Výstavba – stavebný úrad – pokles o 76 221 eur – poslanecký návrh
-	Ochrana životného prostredia:
Nakladanie s odpadmi – pokles o 5 700 eur na nákup zberných nádob, stojanov, nákup a osadenie košov
Ochrana ŽP inde neklasifikovaná – pokles o 30 000 eur na dezinsekciu komárov
-	Bývanie a občianska vybavenosť:
EKO – podnik VPS – pokles o 72 100 eur na tovary a služby (5%), navýšenie o 8 000 eur na výdajňu
Správa bytov a nebytových priestorov – pokles o 10 000 eur na služby, pokles o 45 000 eur na údržbu strojov, prístrojov  a zariadení
-	Rekreácia, kultúra a šport:
Telovýchova a šport – pokles o 5 000 eur  - poslanecký návrh
Stredisko kultúry – pokles o 17 000 eur na mzdy, odvody, tovary a služby
Knižnica – pokles o 4 000 eur na mzdy, odvody, tovary a služby
Vysielacie a vydavateľské služby – pokles o 5 000 eur – poslanecký návrh
-	Vzdelávanie:
Základné vzdelanie – navýšenie o 13 eur – odvod výnosu z úrokov z transferu zo ŠR
Základné vzdelanie – Opravy a údržby ZŠ a MŠ – navýšenie o 50 000 eur – poslanecký návrh
-	Sociálne zabezpečenie:
Zariadenia sociálnych služieb – navýšenie o 2 500 eur na varnice, pokles o 2 100 eur na prepravné
Ďalšie sociálne služby – staroba – pokles o 7 000 eur na dávku v hmotnej núdzi 
Ďalšie sociálne služby – rodina a deti – navýšenie o 4 500 eur pre deti z detských domovov, pokles o 20 000 eur pri narodení dieťaťa
Soc. pomoc občanom v hmotnej a sociálnej núdzi – pokles o 4 000 eur na dávku v hmotnej núdzi

V časti bežných príjmov:

-	Výnos DzP poukázaný územnej samospráve: pokles o 348 940 eur  - zníženie podielových daní
-	Príjmy z vlastn. a z podnik. MÚ:  pokles o 120 158 eur – zníženie príjmov z vlastníctva MČ (nájmy bytov, NP, garáží, KD)
-	Poplatky a platby z nepriem. a náhod. predajov a služieb, v tom:
-	Ošetrovné DJ- navýšenie o 11 000 eur, zvýšenie príjmov ošetrovné DJ
-	Stravné od dôchodcov – navýšenie o 13 000 eur – zvýšenie príjmov, stravné od dôchodcov

V časti kapitálových príjmov:
- 322 - Transfery v rámci verejnej správy: zníženie o 1 914 499,36 eur vzhľadom na úpravu                 
            kapitálových výdavkov (zdroj z rozpočtu = Kohézny fond (ŠR, EÚ), ŠR, Iné zdroje)

V časti finančných operácií:
- 453 – Zostatok prostriedkov z predchádzajúcich rokov: navýšenie o 33 922 eur – dary, navýšenie            
            o 387 eur – zostatok nevyčerpaných finančných prostriedkov z predchádzajúcich rokov - Matrika 
- 454 – Prevody z RF: navýšenie o 134 114,77 eur vzhľadom na úpravu kapitálových  
             výdavkov (zdroj z rozpočtu = obec)

V časti kapitálových výdavkov: 

Všeobecné verejné služby:
Výdavky verejnej správy 
Kúpa pozemkov na ul. Krahulčia – navýšenie o 3 710 eur
Kúpa hlasovacieho systému – navýšenie o 4 050 eur

Ekonomická oblasť:
Pasportizácia verejnej zelene 
Revitalizácia VP – Gaštanica – pokles o 126 265 eur na základe poslaneckého návrhu 

Investičné akcie 
PD – Obnova ZŠ s MŠ Odborárska – navýšenie o 6 800 eur, z uvedenej sumy je 3 800 eur plánovaných na PD – obnova podkrovia a kuchyne ZŠ Odborárska 
Realizácia – Obnova ZŠ s MŠ Odborárska (realizácia zateplenia obvodových stien, plochých striech a výmeny ešte nevymenených okien) – akcia je zrušená a zároveň navýšenie o 20 000 eur na rekonštrukciu kuchyne v MŠ Odborárska

PD – Obnova ZŠ s MŠ Za Kasárňou – navýšenie o 500 eur
Realizácia – Obnova ZŠ s MŠ Za Kasárňou (realizáciu zateplenia obvodových stien, striech a výmeny okien a dverí) – akcia je zrušená

PD – Obnova ZŠ s MŠ Česká – navýšenie o1 000 eur
Realizácia – Obnova ZŠ s MŠ Česká (realizácia zateplenia obvodových stien, striech a výmeny okien a dverí) – akcia je zrušená

PD – Obnova ZŠ s MŠ Riazanská – navýšenie o 2 500 eur
Realizácia – Obnova ZŠ s MŠ Riazanská (realizácia zateplenia obvodových stien, striech a výmeny okien a dverí) – akcia je zrušená

PD – Rekonštrukcia škôl, predškolských zariadení, vrátane školských jedálni a ihrísk, vrátane PD – MŠ za Kásarňou a projektu obnovy ZŠ Cádrova – navýšenie o 40 000 eur
Rekonštrukcia škôl, predškolských zariadení, vrátane školských jedálni a ihrísk – zvýšenie o 140 000 eur na rekonštrukciu telocvične ZŠ Odborárska,  vybudovanie spojovacej chodby medzi dvoma objektmi MŠ Jeséniova so schodiskom a rampou a na rekonštrukciu budovy -  odstránenie systémových vád na ZŠ Sibírska. 

Rekonštrukcia – Obnova ZŠ Cádrova – navýšenie o 195 000 eur, pričom 75 000 eur je hradených z EKO fondu a 120 000 eur hradí MČ BNM.

PD – Revitalizácia ihrísk, športovísk a parkov – navýšenie o 27 500 eur
Revitalizácia ihrísk, športovísk a parkov – pokles o 40 000 eur

Realizácia Skate – park pre mladých – pokles o 17 500 eur (zvyšná suma 3 000 eur bude použitá na úhradu faktúry za montážne práce v Skate – parku)

Architektonická štúdia a PD – Klientske centrum – navýšenie o 9 650 eur
Klientske centrum MÚ BNM – vylúčenie položky „Klientske centrum“ na základe poslaneckého návrhu. Klientske centrum bude súčasťou projektu Rekonštrukcia vstupu do budovy MÚ BNM a dochádzkového systému.
Rekonštrukcia vstupu do budovy MÚ (dochádzkový systém) – zníženie o 115 000 eur na základe poslaneckého návrhu

Rekonštrukcia budovy na Hálkovej – pokles o 58 000 eur na základe poslaneckého návrhu

PD – Revitalizácia Račianske Mýto (revitalizácia osvetlenia, osadenia mobiliáru, rekonštrukcia fontány a detského ihriska) – pokles o 8 000 eur na základe poslaneckého návrhu

PD -  Vybudovanie dvoch prechodov Račianska – Kukučínova – navýšenie o 8 000 eur
Vybudovanie dvoch prechodov Račianska – Kukučínova – navýšenie o 62 000 eur

Spoluúčasť na rekonštrukcii podchodu na Trnavskom Mýte vo výške 24 000 eur na základe poslaneckého návrhu.

PD – Rekonštrukcia kanalizácie na ul. Bojnická – navýšenie o 5 000 eur na základe poslaneckého návrhu

PD – Rekonštrukcia kanalizácie na ul. Sliačska – navýšenie o 2 500 eur
Rekonštrukcia kanalizácie na ul. Sliačska – nárast o 11 000 eur

PD – revitalizácia Kuchajdy – položka „PD – Revitalizácia Kuchajdy“ bola vylúčená na základe poslaneckého návrhu. Akcia je zrušená

PD – Revitalizácia VP na Ľudovom námestí – zvýšenie o 4 200 eur na základe poslaneckého návrhu, PD sa bude realizovať v rámci ISRMO Bratislavy
Revitalizácia VP na Ľudovom námestí – akcia je zrušená

Revitalizácia VP – Rešetková – Osadná – akcia je zrušená

PD – MŠ Legerského – navýšenie o 1 870 eur
Realizácia – MŠ Legerského – navýšenie o 124 000 eur na úpravu okenných otvorov a osadenie okien

PD – Rekonštrukcia nadchodu nad železnicou pri Palme – navýšenie o 5 000 eur na základe poslaneckého návrhu
Rekonštrukcia nadchodu nad železnicou pri Palme – navýšenie o 30 000 eur na základe poslaneckého návrhu, podľa ktorého je prechod v zlom technickom stave, potrebuje rekonštrukciu schodiska, ochranný náter, nové osvetlenie, ktoré následne umožní inštaláciu kamier.

Rekonštrukcia – Komunitné centrum Ovručská – akcia je zrušená

Rekonštrukcia – Obnova bytového domu Odborárska – akcia je zrušená

Rekonštrukcia MŠ Pionierska – interiér a detské ihrisko – navýšenie o 30 000 eur
PD – Šport Park – navýšenie o 6 000 eur na základe poslaneckého návrhu
Realizácia – Šport Park – navýšenie o 44 000 eur na základe poslaneckého návrhu, podľa ktorého hlavné mesto zvažuje zverenie pozemku cyklistického štadióna na MČ BNM

PD - Aktualizácia výkazu výmer – Revitalizácia Rešetková – Osadná – navýšenie o 400 eur na základe poslaneckého návrhu

Štúdia – Územný plán zóny Hornomlynská dolina – Kamzík – navýšenie o 14 000 eur na základe poslaneckého návrhu. Prieskumy a rozbory a vypracovanie zadania, 1. a 2. etapa prác vyplývajúca zo stavebného zákona.

Budovanie venčísk pre psov – pokles o 9 000 eur na základe poslaneckého návrhu

Vybudovanie parkovacieho systému – navýšenie o 20 000 eur na základe poslaneckého návrhu

PD – DJ Robotnícka – navýšenie o 2 000 eur na strechu
Realizácia – DJ Robotnícka – navýšenie o 20 000 eur na strechu

PD – ZŠ Jeséniova – navýšenie o 7 000 eur na obvodový plášť , rekonštrukciu okien a strechy a navýšenie o 7 000 eur na nadstavbu strechy MŠ Jeséniova a spojovaciu chodbu dvoch objektov

Ochrana životného prostredia:
Ochrana prírody a krajiny
Štúdia a PD – Vybudovanie nového EKO – podniku VPS – navýšenie o 20 000 eur na základe poslaneckého návrhu

Vzdelávanie:
Základné školy s materskými školami 
Zakúpenie lapača tukov pre ZŠ s MŠ Sibírska – navýšenie o 3 000 eur